Akmeņu iela (Ogre)
Šis raksts ir par ielu Ogrē. Par citām jēdziena Akmeņu iela nozīmēm skatīt nozīmju atdalīšanas lapu. Akmeņu iela ir iela Ogrē, Ogres novadā. Tā sākas krustojumā ar Jura Alunāna ielu un beidzas krustojumā ar Austrumu ielu. Starp Jāņa Fabriciusa ielu un Ziemeļu ielu atrodas ielas atzars, kurā apbūve numurējas ar Akmeņu ielas māju numerāciju. Ielas sākumā ir privātmāju apbūve, bet vidus posmā sākas daudzdzīvokļu māju apbūve. Ielas beigu posmā rūpnieciskā zona. Rūpnieciskajā zonā atrodas šķiroto atkritumu laukums, Ogres rajona Brīvprātīgo ugunsdzēsēju biedrība un AS HansaMatrix ražotne.